[{"text_idx": "#000000", "text": "C\u0302u nova estonto por Unesko-Kuriero?"}, {"text_idx": "#000001", "text": "UEA publikigis sian lastan, kunlabore kun Unesko, kvaran numeron de Unesko-Kuriero por oktobro-decembro 2019 en Esperanto, kiun produktis, traduke kaj redakte, la brava teamo de dekkelkaj volontuloj el kelkaj landoj. Lau\u0306 la oficiala informo de GK de UEA, la iniciatinto de la projeko, ekinta en 2017, la tiama UEA-komitatano kaj nuna vicprezidanto de UEA, Trezoro Hua\u0301ng Yi\u0301nba\u030co, estro de Ora Ponto, ne plu financas la eldonadon. Rezulte de certaj intertraktoj, la aferon transprenas El Popola C\u0302inio. Andrej Pec\u0302e\u0308nkin, plejparton de la tri-jara periodo vicredaktore kunordiginta la laboron, tradukinte artikolojn kaj redaktinte la numerojn, rolis kiel c\u0302efredaktoro de la lasta numero."}, {"text_idx": "#000002", "text": "C\u0302efteme la numero honoras instruiston, \u201cneeblan profesion\u201d, lau\u0306 Sigmund Freud, kies senlaca kaj ofte nekredeble malfacila en multaj aspektoj laboro estas la kolono de la agado de Unesko tra la mondo, kadre de la Celoj por Dau\u0306ripova Evoluigo de Unuig\u0302intaj Nacioj g\u0302is 2030."}, {"text_idx": "#000003", "text": "La kajero rakontas pri la klopodoj de edukistoj/instruistoj en \u201cduas\u0302anca\u201d lernejo en Kanado helpi al problemaj infanoj lerni kaj superi la ofte neimageblajn malfacilojn; pri improvizita lernejo \u201csub ponto\u201d en Nov-Delhio por neprizorgataj infanoj; pri eksa infana Sieraleona soldato klopodanta lerni vivi kaj ion pli ol pafi; pri lernejo en C\u0302ilia prizono, kie oni revenigas la malliberigitojn al homaj digno kaj integreco; pri heroo, kiu portas esperon al fora monta vilag\u0302o en C\u0302inio, kaj aliaj historioj."}, {"text_idx": "#000004", "text": "Estas kapta malkovro de arh\u0302ivaj fotaj\u0302oj pri alfabetiga kampanjo por adoltoj en Suda Italujo."}, {"text_idx": "#000006", "text": "La fres\u0302an numeron en Esperanto kaj en aliaj lingvoj, oni povas senpage preni c\u0302e la retejo de Unesko kiel c\u0302iujn aliajn numerojn facile troveblajn en la retpag\u0302oj de Unesko."}, {"text_idx": "#000007", "text": "Mi elkore dankas al la sindedic\u0302aj Teamanoj por la nesupertaksebla traduka kontribuado al c\u0302iuj numeroj (iliajn nomojn oni povas vidi sub la tekstoj) kaj al la heroa Trezoro Hua\u0301ng Yi\u0301nba\u030co por lia malavara subtenado de kaj organiza kontribuado al la laboro!"}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000013", "text": "Musklaku la kovrilon por legi pliajn informojn."}]